અત્યારે ૧૭૨ કિસાન સંગઠનો દ્વારા જે ખેડૂત આંદોલન ચાલી રહ્યું છે તેને મારું સમર્થન છે. જેમનું ખાઈએ છીએ એવા ખેડૂતોને જ આર્થિક-સામાજિક વ્યવસ્થામાં સૌથી ખરાબ સ્થિતિમાં ફેંકવાનું કાર્ય, અવગણાનું કાર્ય દેશની અર્થવ્યવસ્થાને ખૂબ મોંઘુ પડશે. ખેડૂતની દીકરી પાસે કોલેજ જવા માટે બસના પાસ માટે રૂ.૧૨૦ રૂપિયા નથી અને તેને કારણે તે આત્મહત્યા કરે છે ત્યારે આપણને જ બધાને જ અને સરકારો-રાજકીય પક્ષોને પણ શરમ આવવી જોઈએ. ખેડૂત પોતાની માગ માટે નીકળે ત્યારે તેમની પર ગોળીઓ છોડવી સંપૂર્ણ અન્યાયી છે. હું પણ ખેડૂતપુત્ર અને ખેડૂત છું ત્યારે તા.૮મી જૂને મંદસોર, મધ્યપ્રદેશ જઈને ખેડૂત આંદોલનમાં જોડાઈ રહ્યો છું, એમ ડો.પ્રવીણ તોગડિયાએ મંગળવારે ડો.વણીકર ભવન, પાલડી ખાતે પત્રકારો સાથેની વાતચીત દરમિયાન જણાવ્યું હતું.